wannaphong/clean_thaiwikipedia huggingface dataset:
# ชัก เยเกอร์
ชาลส์ เอลวูด เยเกอร์ (, ; 13 กุมภาพันธ์ ค.ศ. 1923 – 7 ธันวาคม ค.ศ. 2020) เป็นทั้งอดีตเจ้าหน้าที่กองทัพอากาศสหรัฐ และเสืออากาศ ในปีค.ศ. 1947 เขากลายเป็นคนแรกที่ยืนยันว่าสามารถฝ่าอัตราเร็วของเสียงในเวลาบิน

ชีวิตช่วงต้น
เยเกอร์เกิดในวันที่ 13 กุมภาพันธ์ ค.ศ. 1923 มีพ่อแม่ชื่อว่าอัลเบิร์ด ฮาล เยเกอร์ (Albert Hal Yeager) และซูซี เม (ไซส์มอร์) (Susie Mae (Sizemore)) ซึ่งเป็นชาวไร่ในไมรา, รัฐเวสต์เวอร์จิเนีย และจบไฮสคูลที่แฮมลิน, รัฐเวสต์เวอร์จิเนีย ในเดือนมิถุนายน ค.ศ. 1941 เขามีพี่น้องชายสองคนชื่อรอย และฮาล จูเนียร์ และพี่น้องสาวสองคนชื่อดอริส แอนน์ (เสียชีวิตด้วยอุบัติเหตุตอนอายุ 2 ขวบ โดยรอยตอนที่เขาอายุ 6 ขวบที่กำลังเล่นปืนลูกซอง) และแพนซี ลี ในวันที่ 26 กุมภาพันธ์ ค.ศ. 1945 เยเกอร์แต่งงานกับเกลนนิส ดิกเฮาส์ (Glennis Dickhouse) แล้วมีลูกสี่คน เธอเสียชีวิตในปีค.ศ. 1990

ชื่อ "เยเกอร์" (Yeager,) เป็นคำที่ถูกแปลงเป็นภาษาอังกฤษจากภาษาเยอรมันว่า ยีการ์ (Jäger หรือ Jaeger (แปล: "นักล่า")) เขามีลูกพี่ลูกน้องที่เป็นอดีตนักรับเบสบอลชื่อว่า สตีฟ เยเกอร์

อาชีพ
สงครามโลกครั้งที่สอง
thumb|left|นอร์ทอเมริกัน พี-51 มัสแตง กลาโมรัส เกลน 3 (Glamorous Glen III) เป็นเครื่องบินที่เยเกอร์ใช้ในการบิน.
เขาเข้าร่วมกองทัพอากาศทหารบกสหรัฐ (USAAF) ในวันที่ 12 กันยายน ค.ศ. 1941 และกลายเป็นช่างซ่อมอากาศยานที่ฐานทัพอากาศจอร์จในวิกเตอร์วิลล์, รัฐแคลิฟอร์เนีย ในตอนสมัครนั้น เยเกอร์ไม่เหมาะสมที่จะทำการบินเพราะอายุและพื้นเพการศึกษา แต่ยังคงรับเขาเพราะมีสายตาที่ไม่ธรรมดา (อัตราของสายตาปกติคือ 20/10) จึงทำให้เขาสามารถยิงกวางที่อยู่ห่างไป 600 หลา

หลังสงครามโลกครั้งที่สอง
นักบินทดสอบ – ทลายกำแพงเสียง
thumb|เยเกอร์ทลายกำแพงเสียงในวันที่ 14 ตุลาคม ค.ศ. 1947 ด้วยเครื่องบิน X-1
หลังสงครามโลก เยเกอร์ยังคงอยู่ในกองทัพอากาศสหรัฐ โดยเขากลายเป็นนักบินทดสอบที่สนามกองทัพอากาศมูร็อก (Muroc Army Air Field; ปัจจุบันคือฐานทัพอากาศเอ็ดเวิร์ด) แล้วได้รับปริญญาจาก Air Materiel Command Flight Performance School (Class 46C) หลังโครงการ X-1 อันเป็นโครงการทดลองอากาศยานเครื่องยนต์จรวจของบริษัทเบลล์แอร์คราฟต์เปลี่ยนมาดูแลโดยกองทัพอากาศสหรัฐ และชาลเมอร์ส สลิก กูดลิน นักบินทดสอบของเบลล์แอร์คราฟต์เรียกร้องเงิน 150,000 ดอลลาร์สหรัฐ (มากกว่า 1.7 ล้านดอลลาร์สหรัฐในปีค.ศ. 2020) เพื่อให้บินทลายกำแพงเสียง ทาง USAAF จึงเลือกเยเกอร์ให้ขับเครื่องบินเบลล์ เอ็กซ์วัน

thumb|left|เยเกอร์ในเครื่องบินเบลล์ เอ็กซ์วัน (Bell X-1)
เยเกอร์ทลายกำแพงเสียงในวันที่ 14 ตุลาคม ค.ศ. 1947 โดยการใช้ X-1 Glamorous Glennis ที่มัค 1.05 ที่ระดับความสูง  เหนือทะเลสาบแห้งโรเจอร์ (Rogers Dry Lake) ในทะเลทรายโมฮาวี ความสำเร็จยังไม่เป็นที่รู้จักต่อสาธารณะจนกระทั่งเดือนมิถุนายน ค.ศ. 1948

หลังเกษียณ
thumb|upright|พลจัตวาเยเกอร์ในปีค.ศ. 2000

ในวันที่ 1 มีนาคม ค.ศ. 1975 หลังทำปฏิบัติการในเยอรมันและปากีสถาน เยเกอร์เกษียณจากกองทัพอากาศที่ฐานทัพอากาศนอร์ตันหลังรับใช้ชาติเป็นเวลา 33 ปี

ในวันที่ 14 ตุลาคม ค.ศ. 2012 ในวันครบรอบ 65 ปีของการทลายกำแพงเสียง เขาทำการทลายกำแพงเสียงอีกครั้งตอนอายุ 89 ปี ด้วยเครื่องบินแมคดอนเนลล์ ดักลาส เอฟ-15 อีเกิลที่ขับโดยกัปตันเดวิด วินเซนต์ ที่ฐานทัพอากาศเนลลิส

ชัก เยเกอร์เสียชีวิตเมื่อวันที่ 7 ธันวาคม ค.ศ. 2020 ด้วยวัย 97 ปี

หมายเหตุ
# ธงชาติมอลตา
ธงชาติสาธารณรัฐมอลตา เป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งครึ่งตามแนวตั้ง ครึ่งซ้ายเป็นพื้นสีขาว ครึ่งขวาเป็นพื้นสีแดง ที่มุมซ้ายบนของพื้นสีขาวมีภาพดวงตราเครื่องราชอิสรยาภรณ์จอร์จครอส 

พื้นสีขาวและสีแดงในธงนี้มาจากสีตราแผ่นดินของมอลตา ซึ่งมีที่มาจากสีธงที่เคานท์โรเจอร์แห่งซิซีลี (Count Roger of Sicily) กำหนดให้เป็นธงของมอลตาในปี พ.ศ. 1634 โดยธงนั้นเป็นธงลายตราหมากรุกสีขาวสลับแดง  อย่างไรก็ตาม หลายคนก็กล่าวว่าที่มานี้เป็นเพียงตำนานที่ได้รับการต่อเติมเสริมแต่งมาตามกาลเวลาเท่านั้น  ส่วนตราเครื่องราชอิสรยาภรณ์จอร์จครอสที่มุมธงด้านคันธงนั้น หมายถึงเครื่องราชอิสริยาภรณ์ที่พระเจ้าจอร์จที่ 5 แห่งสหราชอาณาจักร ได้พระราชทานแก่ชาวมอลตาทั้งมวลเพื่อแสดงถึงความกล้าหาญจากการเข้าร่วมรบในสงครามโลกครั้งที่ 2 เมื่อปี พ.ศ. 2486 นับได้ว่ามอลตาเป็นชาติเดียวที่มีภาพดวงตราอิสริยาภรณ์ต่างประเทศประกอบในธงชาติ ซึ่งในที่นี้ได้แก่สหราชอาณาจักร

ธงชาติมอลตาที่ปรากฏในปัจจุบันนี้เริ่มใช้อย่างเป็นทางการเมื่อวันที่ 21 กันยายน พ.ศ. 2507 อันเป็นวันประกาศเอกราชจากสหราชอาณาจักร

สำหรับธงเรือพลเรือนของมลอตานั้นกำหนดให้ใช้ธงอีกแบบหนึ่งซึ่งต่างจากธงชาติโดยสิ้นเชิง โดยธงนี้เป็นสีแดงมีขอบสีขาว ที่กลางธงมีเครื่องหมายกางเขนมอลตา
# หม่อมเจ้าจงจิตรถนอม ดิศกุล
หม่อมเจ้าจงจิตรถนอม ดิศกุล (3 สิงหาคม พ.ศ. 2429 - 23 กันยายน พ.ศ. 2521) เป็นพระธิดาพระองค์ใหญ่ในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมนวม ดิศกุล ณ อยุธยา (สกุลเดิม โรจนดิศ) มีพระนามลำลองว่า ท่านหญิงใหญ่ เมื่อเยาว์วัยประทับอยู่ในพระราชสำนักของสมเด็จพระปิตุจฉาเจ้า สุขุมาลมารศรี พระอัครราชเทวี และมีความสามารถในการทำอาหารเป็นอย่างดี ด้วยความที่เป็นพระธิดาองค์ใหญ่ในสมเด็จพระเจ้าบรมวงศ์เธอ กรมพระยาดำรงราชานุภาพ จึงมีหน้าที่ดูแลวังวรดิศ และประกอบกรณียกิจแทนพระบิดาขณะที่พระบิดาไม่ได้ประทับในพระนคร นอกจากนี้หม่อมเจ้าจงจิตรถนอมยังมีศักดิ์เป็นหลานย่าของเจ้าจอมมารดาชุ่ม 

ภายหลังเปลี่ยนแปลงการปกครอง เมื่อสมเด็จพระเจ้าบรมวงศ์เธอ กรมพระยาดำรงราชานุภาพ เสด็จไปลี้ภัยที่ปีนัง ระหว่าง พ.ศ. 2476 - พ.ศ. 2485 หม่อมเจ้าจงจิตรถนอมประทับอยู่ที่เรือนไม้ของเจ้าจอมมารดาชุ่ม ภายในวังวรดิศ พร้อมกับหม่อมเจ้ามารยาตรกัญญา ดิศกุล ขนิษฐา

หม่อมเจ้าจงจิตรถนอม ดิศกุล สิ้นชีพิตักษัยเมื่อวันที่ 23 กันยายน พ.ศ. 2521 สิริชันษา 92 ปี

พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ไปในการพระราชทานเพลิงศพเมื่อวันที่ 2 พฤศจิกายน พ.ศ. 2521 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหารข่าวในพระราชสำนัก วันพฤหัสบดีที่ ๒ พฤศจิกายน พุทธศักราช ๒๕๒๑

 พงศาวลี 

เครื่องราชอิสริยาภรณ์

พระราชทานเครื่องราชอิสริยาภรณ์  ราชกิจจานุเบกษา เล่ม 47 หน้า 3097 ราชกิจจานุเบกษา วันที่ 15 พฤศจิกายน 2474พระราชทานเครื่องราชอิสริยาภรณ์ฝ่ายหน้า ราชกิจจานุเบกษา เล่ม 20 หน้า 616
# ธงชาติสวิตเซอร์แลนด์
ธงชาติสวิตเซอร์แลนด์ มีลักษณะเป็นธงสี่เหลี่ยมจัตุรัสพื้นสีแดง กลางธงมีรูปกากบาทสีขาว โดยความยาวของกากบาทแต่ละด้านนั้นเท่ากัน นับได้ว่าเป็นธงชาติของ 1 ใน 2 ประเทศที่ใช้ธงรูปสี่เหลี่ยมจัตุรัส (อีกธงหนึ่งคือธงชาตินครรัฐวาติกัน) ธงนี้เป็นธงที่ใช้ทั่วไปบนบก ส่วนธงเรือของสวิตเซอร์แลนด์นั้น ใช้ธงลักษณะเหมือนกัน แต่เปลี่ยนสัดส่วนธงเป็นกว้าง 2 ส่วน ยาว 3 ส่วน

 ประวัติ 
 ยุคกลาง 
thumb|center|625px|Ten cantonal war flags carried in the Battle of Nancy (1477) in the depiction of the Luzerner Chronik of 1513. All flags of the Eight Cantons are shown, but the flags of Berne and Uri omit the heraldic animal, showing only the cantonal colours. In addition, the flags of Fribourg and Solothurn are shown, at the time not yet full members, who would join the confederacy in the aftermath of this battle. Each flag has the confederate cross attached.

 สมัยใหม่ 
thumb|upright|ธงชัยประจำกองทหารราบสวิสในฝรั่งเศส.

 ร่วมสมัย 
thumb|150px|ธงชาติสาธารณรัฐเฮลเวติค.
thumb|150px|ธงชัยกองพันทหาราบสวิส ในหนังสือTagsatzung ฉบับวันนที่ 12 ตุลาคม ค.ศ. 1815, ออกแบบโดย Niklaus Franz von Bachmann.

 ธงที่คล้ายคลึงกัน 

left|thumb|ธงกาชาดสากล
อนึ่ง ธงชาติสวิตเซอร์แลนด์นี้ยังเป็นต้นแบบของธงองค์การกาชาดสากล ซึ่งกำหนดขึ้นตามข้อตกลงเจนีวาในปี พ.ศ. 2407 ลักษณะของธงนี้จะกลับกันกับธงชาติสวิตเซอร์แลนด์ คือ พื้นเป็นสีขาว กากบาทกลางธงเป็นสีแดง  เหตุที่กำหนดลักษณะธงอย่างนี้ขึ้น ก็เพื่อเป็นเกียรติแก่นายอังรี ดูนังต์ ผู้ให้กำเนิดกิจการกาชาดสากล ซึ่งเป็นชาวสวิตเซอร์แลนด์

ดูเพิ่ม
ตราแผ่นดินของสวิสเซอร์แลนด์
สวิส เซล์ม
# แดวู เค-2
Daewoo K2 대우 K2 ภาษาเกาหลี เป็นปืนไรเฟิลจู่โจมที่ถูกพัฒนาขึ้นโดยประเทศเกาหลีใต้ในปี ค.ศ.1983 โดย South Korean company Daewoo Precision Industries Ltd (ส่วนแยกย่อยของบริษัทแม่ Daewoo) เพื่อมาทดแทนปืนเล็กยาวจู่โจม เอ็ม 16 ซึ่งกองทัพเกาหลีใต้ใช้มาตั้งแต่ปี ค.ศ. 1970 โดยซื้อสิทธิบัตรการผลิตมาจาก Colt 
  
   ปืน K2 นั้นได้เริ่มสายการการผลิตและบรรจุเข้ากองทัพในปี ค.ศ. 1987 ผลตอบรับนั้นดีเยี่ยม K2 ได้รับการยอมรับจากกองทัพ หลังจากนั้นจึงมีการผลิตปืนเล็กสั้นจู่โจม Daewoo K1 ขึ้นมา ในปัจจุบันปืน K1 และ K2 ได้เข้าบรรจุเป็นปืนเล็กยาวจู่โจมประจำกายของทหารเกาหลีใต้ นอกจากนั้นยังมีการพัฒนาเพื่อให้สามารถใช้ได้ทั้งตำรวจและประชาชนทั่วไป โดยมีดังนี้ รุ่นยิงกึ่งอัติโนมัติ DR-100(คิดค้นค.ศ.1994)DR-200(ผลิตค.ศ.1994 ลำกล้องขนาดเท่ากัน .223 Remington) และ DR-300 (ผลิด ค.ศ.1994 ใช้กระสุนขนาด 7.62x39) ตามมาด้วยการผลิต K1 รุ่นยิงกึ่งอัติโนมัติ Max-1และMax-2(.223Remington)
# โปรแกรมหน้า วิญญาณอาฆาต
โปรแกรมหน้า วิญญาณอาฆาต เป็นภาพยนตร์ไทยแนวสยองขวัญเหนือธรรมชาติ ที่ออกฉายในปี พ.ศ. 2551 กำกับโดย โสภณ ศักดาพิศิษฏ์ ผลิตโดยจอย ลัค คลับ และจัดจำหน่ายโดยจีทีเอช นำแสดงโดย วรกาญจน์ โรจนวัชร ฉันทวิชช์ ธนะเสวี สฤญรัตน์ โทมัส ธนาธร อุตสาหกุล โปรแกรมหน้า วิญญาณอาฆาต  แนวคิดหลัก ๆ ของภาพยนตร์เรื่องนี้คือ การดูภาพยนตร์สยองขวัญเรื่องหนึ่ง และผีที่อยู่ในตัวภาพยนตร์ได้ออกมาหลอกหลอนคนดู เนื่องจากผู้สร้าง(ตัวละคร)ได้นำเอาเรื่องจริงมาทำเป็นภาพยนตร์ ผู้เขียนบทเรื่องนี้คิดเรื่อง ผี เป็นตัวตั้งต้นของเรื่อง ว่า อะไรคือสิ่งที่คนกลัวที่สุดเวลาดูภาพยนตร์สยองขวัญ มีเพลงประกอบคือ  "เกลียดคำขอโทษ" ร้องโดย วรกาญจน์ โรจนวัชร ร่วมกับ นครินทร์ กิ่งศักดิ์ จีทีเอช เปิดตัวหนัง โปรแกรมหน้า วิญญาณอาฆาต ภาพยนตร์ทำรายได้รวม 50 ล้านบาทมยุรี อำนวยพร, ที่สุดของหนังเด่น-หนังโดนแห่งปี  dailynews.co.th นอกจากประเทศไทยยังออกฉายในฮ่องกง อิตาลี มาเลเซีย เม็กซิโก เปรู สิงคโปร์ ไต้หวัน ตุรกี ทำรายได้รวมในต่างประเทศ 3,716,394 เหรียญสหรัฐ

อภินันท์ บุญเรืองพะเนา จากผู้จัดการออนไลน์วิจารณ์หนังเรื่องนี้ว่า "โปรแกรมหน้า วิญญาณอาฆาต อาจดูด้อยกว่า ชัตเตอร์ กดติดวิญญาณ และ แฝด ในบางด้าน...แต่ตอบโจทย์ของตัวเองสำเร็จในการเป็นภาพยนตร์สยองขวัญ นั่นก็คือ สามารถทำให้คนดู "ตกใจ" ได้เป็นระยะ ๆ ตลอดทั้งเรื่อง" สนุก.คอม กล่าวถึงเนื้อเรื่องว่า "เนื้อเรื่องทั้งเรื่องชวนให้ติดตาม"
# ริว โฮเซะ
ริว โฮเซะ  เป็นตัวละครที่ถูกสร้างขึ้นในปี 1979 ของเรื่อง Mobile Suit Gundam

 ประวัติ 
เป็นคนร่างใหญ่มีผิวสีคล้ำ และได้รับเข้ารับการฝึก การทดสอบการบินของฝ่ายสหพัณรัฐในไซต์ 7 เมื่อตอน โคโลนี่ไซต์ 7 โดนโจมตีโดย ชาร์ อัสนาเบิล ริวได้ขับ คอร์ ไฟเตอร์ ออกไปป้องกัน ไวท์เบส อีกทั้งยังได้รับความไว้วางใจจาก ไบรท์ โนอา กัปตันยานไวท์เบส คนใหม่ หลังจากที่ กัปตันเปาโล บาดเจ็บจากการทำสงครามล่าสุด และยังเป็นรุ่นพี่ที่น่านับถือของ คนในเรือรบ นอกจากริวจะเป็นผู้ที่ถนัดในด้านการบินโดย ยานรบขนาดเล็ก หรือ ยานสอดแนม แต่ก็ยังสามารถ ขับเคลื่อนหุ่นยนต์ภาคพื้นดินอีกด้วย นั่นก็คือ RX-75 Guntank ซึ่งมี ฮายาโตะ โคบายาชิ เป็นผู้ยิงปืนใหญ่

ริวได้เสียชีวิตลง เมื่อไวท์เบส ได้ทำการบกับ คราวเลย์ ฮามอน และได้ใช้ คอร์ ไฟเตอร์พุ่งชนกับ มาเซร่า เพื่อช่วยชีวิตของ อามุโร่ เรย์ ซึ่งขับ กันดั้ม (RX-78) และเป็นที่น่าเสียใจของลูกเรือทุกคน
โดยเฉพาะกับ ฮายาโตะ โคบายาชิ ซึ่งเห็น ริว เสมือนพี่ที่สั่งสอน หลายๆสิ่งให้แก่เขา
# รายชื่อธงในประเทศมอลตา
เนื้อหาเบื้องล่างนี้แสดงภาพธงชนิดต่างๆ ไที่ใช้ในสาธารณรัฐมอลตา

 ธงชาติ 
ภาพธงระยะเวลาการใช้การใช้คำอธิบาย border|100px  ตั้งแต่ พ.ศ. 2507  ธงชาติมอลตา  ธงสี่เหลี่ยมผืนผ้า แบ่งพื้นเป็นสีขาวและสีแดง (ขวา) ที่มุมธงบนด้านคันธงมีดวงตราเครื่องราชอิสริยาภรณ์จอร์จครอส (George Cross) สัดส่วนธง 2:3 border|100px  ตั้งแต่ พ.ศ. 2507  ธงเรือพลเรือน  ธงพื้นสีแดงขอบสีขาว กลางธงมีรูปกางเขนแบบมอลตีส สัดส่วนธง 2:3

 ธงในราชการ 
ภาพธงระยะเวลาการใช้การใช้คำอธิบาย border|100px  ตั้งแต่ พ.ศ. 2531  ธงประธานาธิบดีแห่งมอลตา  ธงสี่เหลี่ยมผืนผ้าสีน้ำเงินกว้าง 2 ส่วน ยาว 3 ส่วน กลางธงมีภาพตราแผ่นดิน ที่มุมธงแต่ละมุมมีรูปกางเขนแบบมอลตีสสีทอง 1 รูป border|100px  ตั้งแต่ พ.ศ. 1298 (ค.ศ. 754)  ธงประจำตำแหน่งอาร์คบิชอปแห่งมอลตา  ธงสี่เหลี่ยมผืนผ้ากว้าง 2 ส่วน ยาว 3 ส่วน แบ่งครึ่งด้านต้นธงเป็นสีเหลือง ด้านปลายธงสีขาว 

 ธงในราชการทหาร 
ภาพธงระยะเวลาการใช้การใช้คำอธิบาย border|100px  ตั้งแต่ พ.ศ. 2507  ธงฉานกองทัพเรือ   ธงรูปสี่เหลี่ยมจัตุรัส พื้นในสีขาว มีดวงตราเครื่องราชอิสริยาภรณ์จอร์จครอสขอบแดง พื้นนอกสีแดง มีรูปกางเขนแบบมอลตีสสีขาว 1 รูป ที่แต่ละมุมของธง รวม 4 รูป 100px  ตั้งแต่ พ.ศ. 2507   ธงผู้บัญชาการทหารสูงสุด  ธงสามเหลี่ยมสีแดง กลางธงมีตราหอคอยเรดิน  ?—Present  ธงผู้บัญชาการตำรวจมอลตา  ธงสามเหลี่ยมสีแดง กลางธงมีตราราชการตำรวจมอลตา. 

 ธงในอดีต 
 ธงชาติ 
ภาพธงระยะเวลาการใช้การใช้คำอธิบาย border|100px  พ.ศ. 1644 - 2486  ธงเรือพลเรือน (ไม่เป็นทางการ)  ธงสี่เหลี่ยมผืนผ้า แบ่งพื้นเป็นสีขาวและสีแดง . สัดส่วนธง 2:3.  border|100px  พ.ศ. 2073 - 2341  ธงกางเขนเซนต์จอห์นแห่งมอลตา ธงพื้นสีแดงกางเขนสีขาว.  100px|border  พ.ศ. 2357 - 2418 ธงอาณานิคมมอลตา  ธงแสดงสัญชาติสีแดงง ประกอบกางเขนสีขาวพาดซ้อนบนธง 100px|border  พ.ศ. 2418 - 2441 ธงแสดงสัญชาติสีน้ำเงิน ที่ด้านปลายธงมีตราแผ่นดินของมอลตาในวงกลมสีขาว 100px|border  พ.ศ. 2441 - 2466 100px|border  พ.ศ. 2466 - 2486 100px|border  พ.ศ. 2486 - 2507 border|100px  พ.ศ. 2486 - 2507  ธงชาติ (ไม่เป็นทางการ)  ธงสี่เหลี่ยมผืนผ้า แบ่งพื้นเป็นสีขาวและสีแดง (ขวา) ที่มุมธงบนคันธงมีดวงตราเครื่องราชอิสริยาภรณ์จอร์จครอสในสี่เหลี่ยมสีน้ำเงิน.

 ธงประจำพระองค์และธงผู้สำเร็จราชการ 
ภาพธงระยะเวลาการใช้การใช้คำอธิบาย border|100px  พ.ศ. 2510 - 2517  ธงประจำพระองค์ สมเด็จพระราชินีนาถเอลิซาเบ็ธที่ 2 สำหรับใช้ในรัฐมอลตา   ลักษณะเดียวกับธงชาติ กลางธงเป็นรูปอักษรโรมัน "E" มีมงกุฎราชินี ล้อมด้วยลายดอกกุหลาบ. (ภายหลังได้เปลี่ยนรูปแบบเป็นสาธารณรัฐ เมื่อวันที่ 12 ธันวาคม, ค.ศ. 1974)."Queen Elizabeth II's Personal Flag for Malta 1967-1974 (Malta)", Flags of the World website. Retrieved 21 November 2012.  border|100px  พ.ศ. 2418 - 2441  ธงผู้สำเร็จราชการแห่งมอลตา  ธงชาติสหราชอาณาจักร มีตราแผ่นดินดังปรากฏในธงชาติล้อมด้วยช่อใบไม้เป็นรูปวงกลมที่กลางธง border|100px  พ.ศ. 2441 - 2486 border|100px  พ.ศ. 2486 - 2507 border|100px  พ.ศ. 2510 - 2517  ธงพื้นสีน้ำเงิน มีรูปสิงโตสวมมงกุฎยืนอยู่บนมงกุฎเซนต์เอ็ดเวิร์ด เบื้องล่างเป็นแพรแถบจารึกข้อความ "Malta".

 ธงประจำเขตการปกครองท้องถิ่น 
 เกาะโกโซ 
ภาพธงระยะเวลาการใช้การใช้คำอธิบาย border|100px  ตั้งแต่พ.ศ. 2507  ธงประจำเกาะโกโซ ธงพื้นสีเงิน มีรูปเนินเขาและระลอกคลื่นสีดำ
# ธงชาติเนเธอร์แลนด์
ธงชาติเนเธอร์แลนด์  เป็นธงสามสีสามแถบรูปสี่เหลี่ยมผืนผ้า สัดส่วนโดยรวมกว้าง 2 ส่วน ยาว 3 ส่วน ภายในเรียงเป็นแถบสีสีแดง สีขาว และสีน้ำเงินตามลำดับจากบนลงล่าง เริ่มใช้ครั้งแรกเมื่อปี พ.ศ. 2115 แต่ได้กำหนดให้เป็นธงชาติของประเทศเนเธอร์แลนด์อย่างเป็นทางการมาในปี พ.ศ. 2480 ธงนี้นับเป็นธงสามสีธงแรกของโลกและเป็นธงสามสีที่เก่าแก่ที่สุดซึ่งยังคงใช้อยู่ในปัจจุบัน ทั้งยังเป็นต้นแบบของธงชาติต่างๆ รวมถึงธงชาติไทยด้วย ที่ใช้สีธงหลักเป็น 3 สีในโลกนี้ด้วย

 รายละเอียด 

 ระบบสี สีแดง สีขาว สีน้ำเงิน Chromatic X=17.2 Y=9.0 Z=2.6 N/A X=7.8 Y=6.8 Z=26.7 CMYK 0.84.77.32 0.0.0.0 76.50.0.46 RGB (174,28,40) (255,255,255) (33,70,139) Hexadecimal #AE1C28 #FFFFFF #21468B

 ประวัติ 
 ธงกากบาทเบอร์กันดี 

thumb|left|23px ธงกลุ่มสิบเจ็ดมณฑล.

 ธงปรินเซนแฟลก  

 ธงสตาเตนแฟลก  

 สาธารณรัฐบาตาเวีย 
thumb|20pxธงสาธารณรัฐบาตาเวีย.
thumb|left|ผังธงของสาธารณรัฐบาตาเวีย.

 ธงอาณานิคม  
 บริษัทอินเดียตะวันตกของดัตช์

 ค.ศ. 1621 - 1792

 เนเธอร์แลนด์แอนทิลลีส

ค.ศ. 1959 - 1986ค.ศ. 1986 - 2010ธงผู้ว่าราชการค.ศ. 1959 - 1986ธงผู้ว่าราชการค.ศ. 1986 - 2010

 นิวฮอลแลนด์ (บราซิลของดัตช์)

 ดัตช์ซูรินาม

ซูรินาม (อาณานิคมดัตช์)ดัตช์กายอานา (ซูรินาม)(ค.ศ. 1966 - 1975)ผู้ว่าราชการแห่งซูรินาม

 บริษัทอินเดียตะวันออกของดัตช์

ค.ศ. 1602 - 1630ค.ศ. 1630 - 1799

 ปัตตาเวีย

ธงเรือธงหัวเรือ
# ฮันส์ ฟรังค์
ฮันส์ มิชชาเอล ฟรังค์  เป็นชาวเยอรมัน เกิดวันที่ 23 พฤษภาคม ปี ค.ศ. 1900 ที่เมือง คาร์ลรูห์  เข้าเป็นทหารใน สงครามโลกครั้งที่หนึ่ง หลังจากนั้นมาเรียนกฎหมาย จบในปี ค.ศ. 1926 หลังเรียนจบ มาทำงานเป็นที่ปรึกษาให้กับฮิตเลอร์และพรรคนาซี ในสงครามโลกครั้งที่สอง เขาได้มาทำหน้าที่ผู้ปกครองเขตกักกันชาวยิวในโปแลนด์ หลังจากโปแลนด์ถูกยึดครองโดยเยอรมนี หลังสิ้นสุดสงครามโลกครั้งที่สอง เขาถูกพิพากษาโดยศาลเนือร์นแบร์คให้ประหารชีวิตโดยการแขวนคอ ในวันที่ 16 ตุลาคม ค.ศ. 1946 เมื่อ อายุ 46 ปี
# เยื่อตา
เยื่อตา   เป็นเยื่อเมือกใสประกอบด้วยเซลล์และเยื่อฐานซึ่งคลุมส่วนของตาขาวและบุด้านในของหนังตา เยื่อตาประกอบด้วยเนื้อเยื่อบุผิว

 หน้าที่ 
เยื่อตาทำหน้าที่หล่อลื่นตาโดยการผลิตเมือกและน้ำตา แม้ว่าปริมาณน้ำตาที่ผลิตได้จะน้อยกว่าที่ต่อมน้ำตาผลิตขึ้นLondon Place Eye Center (2003). Conjunctivitis . Retrieved July 25, 2004. นอกจากนี้ยังมีหน้าที่ในระบบภูมิคุ้มกันเพื่อป้องกันไม่ให้จุลชีพผ่านเข้าสู่ดวงตา

 มิญชวิทยาของเยื่อตา 
เยื่อตาโดยทั่วไปแบ่งออกเป็นสามส่วน

ส่วนบริเวณ เยื่อตาส่วนหนังตา(Palpebral or tarsal conjunctiva) บุหนังตา ส่วนทบเยื่อตา<small>(Fornix conjunctiva) เป็นส่วนที่ด้านในของหนังตาและลูกตามาบรรจบกัน เยื่อตาส่วนหนังตามาพับทบที่ส่วนทบด้านบน และส่วนทบด้านล่างจะกลายเป็นเยื่อตาส่วนลูกตา บริเวณนี้มีลักษณะหลวมและยืดหยุ่นได้ ทำให้สามารถกลอกตาและขยับหนังตาได้สะดวก จักษุแพทย์จะใช้ใส่ยาหยอดลงในช่องว่างหนังตาด้านล่าง สารนี้จะทำงานไปตามพื้นผิวของลูกตาและซึมลงภายในตาEye, human Encyclopaedia Britannica เยื่อตาส่วนลูกตา<small>(Bulbar or ocular conjunctiva) คลุมลูกตาโดยอยู่เหนือตาขาว บริเวณนี้จะยึดติดแน่นและเคลื่อนไปพร้อมการกลอกตา

 โรคและความผิดปกติ 
ความผิดปกติของเยื่อตาและกระจกตาเป็นที่มาที่สำคัญของปัญหาเกี่ยวกับดวงตา พื้นผิวของดวงตานั้นสามารถได้รับปัจจัยต่างๆ ภายนอกได้หลายชนิดและมักไวต่อการบาดเจ็บ การติดเชื้อ สารระคายเคืองทางเคมี และปฏิกิริยาภูมิแพ้ โรคที่พบบ่อยของเยื่อตาคืออาการเยื่อตาอักเสบ หรือที่มักเรียกกันว่าตาแดง นอกจากนี้การระคายเยื่อตาเป็นหนึ่งในผลด้านสุขภาพหลังจากการได้รับสารระเหยอินทรีย์ (Volatile organic compounds)
# บาร์เกิน
บาร์เกิน (,) เป็นเมืองใหญ่อันดับสองของนอร์เวย์ มีประชากร     เขตมหานครบาร์เกินตามนิยามโดย Statistics Norway มีประชากร   

บาร์เกินตั้งอยู่ในและเป็นศูนย์การปกครองของเทศมณฑลเว็สต์ลัน บนชายฝั่งตะวันตกเฉียงใต้ของนอร์เวย์
เมืองนี้เป็นศูนย์กลางทางวัฒนธรรมที่สำคัญของภูมิภาค โดยถือกันอย่างไม่เป็นทางการว่าเป็นเมืองหลวงของนอร์เวย์ตะวันตก และบางครั้งถูกเรียกเป็นเมืองหลวงฝั่งแอตแลนติกของนอร์เวย์
บาร์เกินเป็นหนึ่งในเก้าเมืองที่ถูกยกย่องให้เป็นเมืองหลวงทางวัฒนธรรมของยุโรปในปีสหัสวรรษ

ท่าเรือซึ่งกินบริเวณข้ามเทศบาลต่าง ๆ ของบาร์เกินเป็นท่าเรือที่ใหญ่ที่สุดในนอร์เวย์ และเป็นหนึ่งในท่าเรือที่ใหญ่ที่สุดในยุโรป ธุรกิจและกิจการเพาะเลี้ยงสัตว์น้ำ เกษตรใต้น้ำ และการเดินเรือในบาร์เกินนั้นใหญ่มาก สถาบันวิจัยสมุทรศาสตร์ Institute of Marine Research ในบาร์เกินนั้นใหญ่เป็นอันดับสองของยุโรป บาร์เกินเป็นฐานทัพหลักของราชนาวีนอร์เวย์ และสนามบินนานาชาติ Flesland ก็เป็นลานขึ้นลงเฮลิคอปเตอร์หลักของบริษัท North Sea oil และอุตสาหกรรมขุดเจาะน้ำมันและก๊าซ
# รายชื่อธงในประเทศบาร์เบโดส
เบื้องล่างต่อไปนี้แสดงภาพธงที่มีการใช้ใช้อยู่ในประเทศบาร์เบโดส

 ธงชาติ 
ภาพธงระยะเวลาการใช้การใช้คำอธิบาย   ตั้งแต่ ค.ศ. 1966  ธงชาติบาร์เบโดส  ธงสามสีแบ่งตามแนวตั้ง เป็นแถบสีน้ำเงิน-ทอง-น้ำเงิน กลางธงมีรูปสามง่าม   ธงสำหรับประดับตกแต่ง (แนวตั้ง)

 ธงตำแหน่งราชการ 
ภาพธงระยะเวลาการใช้การใช้คำอธิบาย   ตั้งแต่ ค.ศ. 2021  ธงประจำตำแหน่งประธานาธิบดี  ธงพื้นสีน้ำเงิน กลางธงมีรูปตราแผ่นดินของบาร์เบโดส รองรับด้วยช่อรอเรลสีทอง   ตั้งแต่ ค.ศ. 1966  ธงประจำตำแหน่งนายกรัฐมนตรี  A flag diagonally divided in yellow and blue by black-white rope, and bearing the coat of arms of Barbados on a white disc surrounding by knocked rope.

 ธงทหาร 
ภาพธงระยะเวลาการใช้การใช้คำอธิบาย  ตั้งแต่ ค.ศ. 1966  ธงประจำกองทัพบาร์เบโดส  ธงพื้นสีเขียว กลางธงมีตราราชการกองทัพ   ค.ศ. 1958 - 1962  ธงนาวี (ธงแสดงสัญชาติสีขาว)  ธงพื้นสีขาวกางเขนแดง ที่ช่องมุมธงบนด้านคันธงมีรูปธงชาติสหพันธรัฐอินดีสตะวันตก และ ธงชาติบาร์เบโดส ตามลำดับ   ตั้งแต่ ค.ศ. 1966   ธงประจำกองกำลังตำรวจบาร์เบโดส  ธงพื้นสีเขียว กลางธงมีตราราชการกองกำลังตำรวจบาร์เบโดส   ธงประจำหน่วยดับเพลิงบาร์เบโดส  ธงพื้นสีแดง กลางธงมีตราราชการกองหน่วยดับเพลิงบาร์เบโดส  ธงประจำรัฐทัณฑ์บาร์เบโดส

 ธงกีฬา 
ภาพธงระยะเวลาการใช้การใช้คำอธิบาย คณะกรรมการโอลิมปิกบาร์เบโดส     ธงคณะกรรมการโอลิมปิกบาร์เบโดส  คณะกรรมการพาราลิมปิกบาร์เบโดส    ธงคณะกรรมการพาราลิมปิกบาร์เบโดส 

 ธงในอดีต 
ภาพธงระยะเวลาการใช้การใช้คำอธิบาย   ค.ศ. 1870 - 1966  ธงผู้ว่าการอาณานิคมบาร์เบโดส  ธงสหภาพ (ธงยูเนียนแจ็ค) ที่กลางธงมีรูปตราอาณานิคมที่ใช้ในขณะนั้น   ธงอาณานิคมบาร์เบโดส  ธงแสดงสัญชาติสีแดง และ ธงแสดงสัญชาติสีน้ำเงิน ปลายธงมีตราอาณานิคมที่ใช้ในขณะนั้น   ค.ศ. 1958 - 1962  ธงชาติสหพันธรัฐอินดีสตะวันตก  ธงพื้นสีน้ำเงิน ในพื้นธงมีริ้วคดสีขาวพาดตามแนวนอน ตรงกลางธงนั้นมีรูปวงกลมสีเหลืองทอง ความกว้างเท่ากับระยะขอบนอกสุดของริ้วคดสีขาวสองริ้ว   ค.ศ. 1975 - 2021  ธงประจำองค์สมเด็จพระราชินีนาถเอลิซาเบธที่ 2 แห่งสหราชอาณาจักร ในพระอิสริยยศประมุขแห่งบาร์เบโดส  ธงนี้ออกแบบตามตราแผ่นดินของบาร์เบโดส เป็นธงสีเหลือง ที่กลางธงมีรูปตราประจำพระองค์ประทับอยู่กลางต้นไม้ซึ่งมีใบสีน้ำเงิน ด้านข้างของตราทางตอนบนทั้งสองข้างมีรูปดอกกุหลาบประดับอยู่ข้างละดอก   ค.ศ. 1966 - 2021  ธงประจำตำแหน่งผู้สำเร็จราชการ  ธงพื้นสีน้ำเงิน มีตราสิงโตยืนเหนือมงกุฎเซนต์เอ็ดเวิร์ด เบื้องล่างมีแพรแถบเขียนอักษรว่า "Barbados"
# แบบจำลองมาตรฐาน
แบบจำลองมาตรฐาน  ของฟิสิกส์ของอนุภาคเป็นทฤษฎีที่ดีที่สุดในปัจจุบันสำหรับอธิบายแรงพื้นฐานสามชนิดในธรรมชาติ  (ไม่รวมแรงโน้มถ่วง) ตลอดถึงอนุภาคมูลฐานที่มีผลกระทบอยู่ในแรงพื้นฐานเหล่านั้น อนุภาคเหล่านี้ประกอบกันขึ้นเป็นสสารที่เรามองเห็นได้ในเอกภพ มีการทดลองฟิสิกส์พลังงานสูงมากมายนับแต่ช่วงกลางคริสต์ศตวรรษที่ 20 ที่เผยให้เห็นความสอดคล้องระหว่างการทดลองกับแบบจำลองมาตรฐาน แต่แบบจำลองมาตรฐานนี้ก็ยังไม่อาจจัดเป็นทฤษฎีแห่งสรรพสิ่งได้ เพราะมันยังไม่สามารถอธิบายแรงโน้มถ่วง สสารมืด หรือพลังงานมืดได้ นอกจากนี้ยังไม่มีคำอธิบายที่หมดจดสำหรับเลปตอนด้วย เพราะยังไม่สามารถอธิบายถึงสภาวะมวลนิวตริโนที่ไม่เท่ากับศูนย์ 

 การจำแนกอนุภาค 

400px|thumb|right|บทสรุปของปฏิสัมพันธ์ระหว่างอนุภาคด้วยกันที่อธิบายโดยแบบจำลองมาตรฐาน

แบบจำลองมาตรฐานประกอบด้วยอนุภาคมูลฐาน 61 ชนิด ดังนี้

+ อนุภาคมูลฐาน จำนวนชนิด จำนวนรุ่นตระกูล ปฏิยานุภาค ประจุสี จำนวนรวม ควาร์ก23คู่336 เลปตอน23คู่ไม่มี12 กลูออน11เดี่ยว88 W โบซอน11คู่ไม่มี2 Z โบซอน11เดี่ยวไม่มี1 โฟตอน11เดี่ยวไม่มี1 ฮิกส์โบซอน11เดี่ยวไม่มี1 รวม61

 แรงพื้นฐาน 
upright=1.5|thumb|right| ปฏิสัมพันธ์ในแบบจำลองมาตรฐาน  แผนภาพฟายน์แมนสร้างมาจากจุดยอดเหล่านี้ q คือควาร์กใดๆ, g คือกลูออน, X คืออนุภาคมีประจุ, γ คือโฟตอน, f คือเฟอร์มิออน, m คืออนุภาคมีมวล (เป็นไปได้ว่ายกเว้นนิวตริโน), mB คือโบซอนมีมวล  ในแผนภาพที่มีเครื่องหมายแยกด้วย / จะเป็นอนุภาคหนึ่งในนั้น  ในแผนภาพที่มีเครื่องหมายแยกด้วย | เครื่องหมายจะต้องเป็นลำดับเดียวกัน เช่นแรงอย่างอ่อนในโบซอนสี่ตัวที่เป็นไปได้คือ WWWW, WWZZ, WWγγ, WWZγ  

แบบจำลองมาตรฐานอธิบายอันตรกิริยาพื้นฐานในธรรมชาติสามแรงจากทั้งหมดสี่แรง ตามแบบจำลองมาตรฐานอันตรกิริยาพื้นฐานมาจากการแลกโบซอนกันของอนุภาคที่รับผลกระทบของอันตรกิริยานั้น ๆ ตัวอย่างเช่นโฟตอนทำหน้าที่สื่อแรงแม่เหล็กไฟฟ้าและกลูออนสำหรับอันครกิริอย่างเข้ม อนุภาคเหล่านั้นเรียกรวม ๆ ว่าพาหะแรง http://home.web.cern.ch/about/physics/standard-model Official CERN website
# ถนนเคหะบางพลี
ถนนเคหะบางพลี หรือทางหลวงชนบท สป.1006 สายแยกทางหลวงหมายเลข 3 (กม.ที่ 52+670) - เคหะบางพลี เป็นถนนสายหนึ่งของจังหวัดสมุทรปราการ เชื่อมระหว่างพื้นที่อำเภอบางบ่อกับอำเภอบางเสาธง เริ่มจากถนนสุขุมวิทกิโลเมตรที่ 52 ใกล้กับโรงเรียนไทยรัฐวิทยา 71 ตำบลคลองด่าน อำเภอบางบ่อ ผ่านพื้นที่ตำบลบางเพรียง อำเภอบางบ่อ และตำบลบางเสาธง อำเภอบางเสาธง ผ่านชุมชนเคหะบางพลี และนิคมอุตสาหกรรมบางพลี ตัดกับถนนเทพารักษ์ (แยกเคหะบางพลี) และไปบรรจบกับถนนเทพรัตนกิโลเมตรที่ 23 ข้างโรงพยาบาลบางนา 2 ตำบลบางเสาธง อำเภอบางเสาธง  เป็นถนนขนาด 4 ช่องทางจราจรตลอดสาย  ระยะทางทั้งหมด 9.5 กิโลเมตร โดยอยู่ในพื้นที่อำเภอบางบ่อ 3.9 กิโลเมตร และในพื้นที่อำเภอบางเสาธง 5.6 กิโลเมตร อยู่ในความรับผิดชอบของกรมทางหลวงชนบท

เคหะบางพลี
สป.1006
# รายชื่อธงในประเทศจาเมกา
เนื้อหาต่อไปนี้แสดงภาพธงต่างๆ ที่ใช้ในประเทศจาเมกา
 

 ธงชาติ 
ภาพธงระยะเวลาการใช้การใช้คำอธิบาย   ตั้งแต่ ค.ศ. 1962  ธงชาติจาเมกา  ธงกากบาททแยงสีเหลือง แบ่งภายในธงเป็น 4 ช่อง ประกอบด้วยสีเขียวและสีดำสีละ 2 ช่อง

 ธงพระอิสริยยศและธงประจำตำแหน่ง 
ภาพธงระยะเวลาการใช้การใช้คำอธิบาย ธงประจำพระอิสริยยศพระมหากษัตริย์แห่งจาเมกา   ค.ศ. 1966 - 2022  ธงประจำองค์สมเด็จพระราชินีนาถเอลิซาเบธที่ 2 แห่งสหราชอาณาจักร ในผฐานะประมุขแห่งจาเมกา  ธงกางเขนเซนต์จอร์จ กลางธงมีภาพตราประจำพระองค์สมเด็จพระราชินีนาถเอลิซาเบธที่ 2 ที่กิ่งของกางเขนแต่ละกิ่งมีรูปสัปะรดสีเหลือง 1 ลูก  ผู้สำเร็จราชการแห่งจาเมกา   ค.ศ. 1875 - 1906  ธงผู้ว่าการอาณานิคม (ผู้สำเร็จราชการ)  ธงสหภาพ (ธงยูเนียนแจ็ค) ที่กลางธงประดับด้วยมีตราแผ่นดินของจาเมกาในขณะนั้น   ค.ศ. 1906 - 1957    ค.ศ. 1957 - 1962    ค.ศ. 1962    ตั้งแต่ ค.ศ. 1962  ธงประจำตำแหน่งข้าหลวงผู้สำเร็จราชการ  ธงพื้นสีน้ำเงิน มีตราสิงโตยืนเหนือมงกุฎ เบื้องล่างมีแพรแถบเขียนอักษรว่า "Jamaica"

 ธงทหาร 
ภาพธงระยะเวลาการใช้การใช้คำอธิบาย   ตั้งแต่ ค.ศ. 1962  กองทัพจาเมกา    กรมทหารจาเมกา     กองบินจาเมกา  

 ธงเรือ 
ภาพธงระยะเวลาการใช้การใช้คำอธิบาย   ตั้งแต่ ค.ศ. 1962  ธงพลเรือน และ ธงเรือราษฎร์  ธงแสดงสัญชาติสีแดง มีรูปธงชาติจาเมกาอยู่ที่มุมธงด้านคันธง  ธงราชการ และ ธงเรือราชการ  ธงแสดงสัญชาติสีน้ำเงิน มีรูปธงชาติจาเมกาอยู่ที่มุมธงด้านคันธง   ธงราชนาวี  ธงพื้นขาวมีรูปกางเขนสีแดง มีรูปธงชาติจาเมกาอยู่ที่มุมธงด้านคันธง

 ธงกีฬา 
ภาพธงระยะเวลาการใช้การใช้คำอธิบาย คณะกรรมการโอลิมปิกจาเมกา    ธงคณะกรรมการโอลิมปิกจาเมกา  คณะกรรมการพาราลิมปิกจาเมกา    ธงคณะกรรมการพาราลิมปิกจาเมกา 

 ธงในอดีต 
 ธงอาณานิคม 
ภาพธงระยะเวลาการใช้การใช้คำอธิบาย   พ.ศ. 2053 - 2203  ธงเขตอุปราชแห่งนิวสเปน  ใช้ธงกางเขนแห่งเบอร์กันดีเป็นสัญลักษณ์   พ.ศ. 2198- 2344  ธงชาติสหราชอาณาจักร  ธงสหภาพ (ธงยูเนียนแจ็ค) แบบแรก (เป็นแบบธงผสมจากธงชาติอังกฤษ+ธงชาติสกอตแลนด์)   พ.ศ. 2344 - 2418  ธงสหภาพแบบที่ใช้ในปัจจุบัน   ค.ศ. 1875 - 1906  ธงอาณานิคมจาเมกา  ธงแสดงสัญชาติสีแดง และ ธงแสดงสัญชาติสีน้ำเงิน ปลายธงมีตราอาณานิคมที่ใช้ในขณะนั้น   ค.ศ. 1906 - 1957    ค.ศ. 1957 - 1962    ค.ศ. 1962